બાવીસમી મેની સાંજે બોરીવલીના વીર સાવરકર ઉદ્યાનના ઍમ્ફી થિયેટરમાં ‘ભવાઈ’ મહોત્સવના ઉપક્રમે એક પરિસંવાદનું આયોજન કરવામાં આવ્યું છે જેનો વિષય ‘ગુજરાતી રંગભૂમિ આજે’ રાખવામાં આવ્યો છે. આ પરિસંવાદમાં જાણીતા લેખક જય વસાવડા, ગુજરાત રાજ્ય સંગીત નાટક અકાદમીના અધ્યક્ષ યોગેશ ગઢવી, ગુજરાતી નાટકોના ખ્યાતનામ પ્રોડ્યુસર-ઍક્ટર સંજય ગોરડિયા, જાણીતા ઍક્ટર દીપક ઘીવાલા અને ટીવી-સિરિયલ તથા ગુજરાતી નાટકોના ખ્યાતનામ લેખક મિહિર ભુતા પોતાના વિચારો રજૂ કરશે. આ પરિસંવાદ દરમ્યાન આવેલા શ્રોતાઓ માટે પ્રશ્નોત્તરીનું સેશન પણ રાખવામાં આવ્યું છે, જેમાં રંગભૂમિને લગતા કોઈ પણ પ્રશ્ન આવેલી વ્યક્તિ પરિસંવાદની પૅનલને પૂછી શકશે.